burgasdotpro/wikipedia huggingface dataset:
Celočíselné programovanie

Celočíselné programovanie je odvetvie optimalizácie, prvá úloha celočíselného programovania bola riešena v roku 1958.
Úloha.
Úlohou celočíselného programovania je optimalizačná úloha
formula_1
navyše s podmienkou, že premenné nadobúdajú len celočíselné hodnoty. Ak niektoré z premenných môžu nadobúdať hodnoty neceločíselné, ide o úlohu zmiešanú.
Najčastejší typ: lineárneho celočíselného programovania, ktoré rieši úlohu
formula_2
pričom:
formula_4
Patrí sem napr.:
Metódy riešenia.
Metódy riešenia celočíselného programovania:
Pre lineárne celočíselné programovanie existujú ďalšie špeciálne algoritmy (Gomory,…).
Hermafrodit

Hermafrodit (iné názvy: obojpohlavný/dvojpohlavný/hermafroditný/hermafrodický/hermafroditský/bisexuálny organizmus , staršie obojaký organizmus, staršie obojetník, androgýn; príslušná vlastnosť, schopnosť, stav či jav sa volá hermafroditizmus, iné názvy: obojpohlavnosť, dvojpohlavnosť, pohlavná obojakosť, bisexuálnosť, bisexualita, obojetnosť či androgýnia) je výraz s týmito významami:
Namiesto slova ...organizmus vo vyššie uvedených výrazoch samozrejme môže byť podľa kontextu slovo rastlina, živočích a pod., napr. namiesto obojpohlavný organizmus môže byť obojpohlavný živočích, namiesto dvojpohlavný organizmus dvojpohlavná rastlina atď.
Etymológia.
Termín pochádza z gréckej mytológie, podľa ktorej sa Hermafroditos, syn bohov Hermesa a Afrodity, po silnom objatí s milovanou nymfou Salmakis zrástol v jednu obojpohlavnú bytosť.
Hermafroditizmus ako nechorobný stav.
Živočíšny hermafroditizmus.
Hermafrodit je živočích, ktorý má súčasne samčie a samičie pohlavné orgány. Je schopný produkovať súčasne vajíčka a spermie. Hermafrodit má buď miešok a vaječníky, alebo sú oba tieto orgány nahradené tzv. obojakou pohlavnou žľazou.
Skupiny živočíchov, u ktorých je rozšírený hermafroditizmus:
Sebaoplodnenie.
Sebaoplodnenie je zvláštny prípad rozmnožovania hermafroditov. Je pomerne vzácne, vyskytuje sa predovšetkým u takých organizmov, ktoré by neboli schopné kvôli svojmu spôsobu života zohnať partnera na párenie. Typickým príkladom sú endoparazity, napríklad pásomnica dlhá. Samooplodnenie nastáva aj u samoopelivých rastlín.
Sukcesívny hermafroditizmus.
Sukcesívny hermafroditizmus je zvláštny prípad hermafroditizmu. Hraničí s gonochorizmom. Ide o situáciu, kedy jedinec v priebehu svojho života zmení alebo strieda pohlavia. Vyskytuje sa napríklad u niektorých rýb s výrazným teritoriálnym chovaním samcov - mladé ryby, ktoré by sa nemali šancu presadiť, teda majú ženské pohlavie, a až keď dorastú, prejdú na pohlavie mužské.
Rastlinný hermafroditizmus.
V botanike sú hermafrodity jednak gametofyty niektorých húb a rias, jednak jav monécia (=monoécia) resp. jednodomé rastliny, a jednak semenné rastliny s obojpohlavnými kvetmi (Pozri aj poznámku v úvodnej časti tohto článku). V ríši rastlín je teda (takto definovaný) hermafroditizmus úplne bežný.
Hermafroditizmus ako porucha (choroba).
Ako hermafrodit sa označuje aj defektný jedinec gonochoristických druhov, ktorý má základy oboch pohlavných orgánov (ženských a mužských). Spravidla však nie sú funkčné obe - buď funguje len jeden alebo žiaden. U človeka bol hermafroditizmus s oboma pohlavnými žľazami zaznamenaný vo forme chimérizmu.
Jomo Kenyatta

Jomo Kenyatta (* 20. október 1894 – † 22. august 1978) bol kenský politik, premiér (1963 – 1964) a prvý kenský prezident (1964 – 1978). Považuje sa za otca Kenského národa.
Veľa času strávil v Londýne a v roku 1946 sa vrátil do Kene. Stal sa vodcom "Kenskej africkej únie", ktorá bojovala za nezávislosť od Británie. Za jeho účasť na povstaní Mau-Mau v roku 1952 ho britská vláda väznila 9 rokov. V roku 1964 sa stal prvým Kenským prezidentom.
Didier Cuche

Didier Cuche (* 16. august 1974, Le Pâquier, Švajčiarsko) je bývalý švajčiarsky alpský lyžiar. Svoje prvé preteky vo Svetovom pohári vyhral 23. januára 1998. Celkovo vyhral 21 pretekov Svetového pohára. Špecializoval sa najmä na rýchlostné disciplíny, zjazd a super-G.
Billie Jean Kingová

Billie Jean Kingová (* 22. november 1943, Long Beach, Kalifornia, Spojené štáty) je bývalá americká tenistka. Celkovo vyhrala v dvojhre 12 grandslamových titulov a podieľala sa na vylepšení postavenia ženského tenisu. 
V roku 1973 ju vyzval Bobby Riggs, ktorý tvrdil, že ani najlepšie ženské hráčky ho nedokážu poraziť, zápas s ľahkosťou vyhrala. 55-ročného bývalého wimbledonského šampióna porazila po setoch 6-4, 6-3 a 6-3. 
V roku 1965 sa vydala za Lawrenca Kinga. V roku 1971 sa potom rozhodla pre vedomý potrat, čo zverejnila vo svojom životopise z roku 1981. Manželstvo bolo rozvedené v roku 1987. Už od roku 1971 udržiavala intímny vzťah so svojou sekretárkou Marilyn Barnettovou. K priznaniu tohto vzťahu na verejnosti sa odvážila až o desať rokov neskôr. V roku 1981 sa rozhodla pre coming out aj napriek tomu, že jej to jej právnik neodporúčal. Billie Jean King sa stala jednou z prvých športovkýň, ktoré sa verejne prihlásili k homosexuálnej orientácii.
Olivia Williamsová

Olivia Haigh Williams (narodená 26. júla 1968, Londýn, Anglicko) je britská filmová, divadelná a televízna herečka.
Aksel Lund Svindal

Aksel Lund Svindal (* 26. december 1982, Lørenskog, Nórsko) je nórsky lyžiar. Svoje prvé preteky vo Svetovom pohári vyhral 27. novembra 2005. Celkovo vyhral 35 pretekov Svetového pohára. Aksel Lund Svindal je všestranným lyžiarom a okrem slalomu vyhral vo všetkých disciplínach Svetového pohára. Svoj jubilejný desiaty triumf v prestížnom seriáli dosiahol na obávanej zjazdovke v americkom stredisku Beaver Creek, kde rok predtým mal ťažký pád a pri ktorom utrpel dvojnásobnú zlomeninu nosovej kosti, fraktúru lícnej kosti a 15 cm reznú ranu na sedacej časti tela.
Džümbüš

Džümbüš (tur. "cümbüş") je tradičný turecký hudobný nástroj, ktorý patrí do skupiny strunových nástrojov.
Pohár konfederácií FIFA 2009

Pohár konfederácií FIFA 2009 bol 8. ročník Pohára konfederácií FIFA. Konal sa od 14. júna do 28. júna 2009 v Juhoafrickej republike. Víťazmi sa stala reprezentácia Brazílie, keď vo finále porazila USA 3:2. Najlepší strelcom sa stal Brazilčan Luís Fabiano s 5 gólmi. Najužitočnejším hráčom turnaja sa stal Brazílčan Kaká. Zápas o tretie miesto vyhrali futbalisti Španielska.
Štadióny.
Skupina B.
Zápasy.
Sýkorkovité

Sýkorkovité () je čeľaď vrabcotvarých vtákov. 
Všetky rody tejto čeľade v užšom zmysle (ale okrem rodu Pseudopodoces) sa v slovenčine nazývajú sýkorka, čo vyplýva z toho, že sa v minulosti tieto rody (okrem rodov Sylviparus a Melanochlora) všetky zaraďovali pod rod Parus (po slovensky sýkorka) a len nedávno boli z neho vyčlenené.
V širšom zmysle zahŕňa čeľaď sýkorkovité aj čeľade kúdeľníčkovité a/alebo čiernonôžkovité (sýkorkovité v užšom zmysle potom tvoria podčeľaď "Parinae", kúdeľníčkovité podčeľaď "Remizinae" a čiernonôžkovité podčeľaď "Stenostyrinae").
Charakteristika.
Čeľaď zahŕňa asi 50 druhov. Sýkorkovité sú väčšinou drobnejšie (merajú 9 - 20 cm a vážia 6 - 50 g), majú pomerne veľkú hlavu, takmer priamy špicatý zobák a silné nohy a pazúry. Krídla majú krátke a zaoblené, chvost stredne dlhý. V potrave prevláda hmyz, ktorý zbierajú na stromoch, preto sú hojnými pomocníkmi v boji s hmyzími škodcami. Krídla majú desať ručných letiek, z ktorých prvá je silno skrátená. Operenie je veľmi husté a kontrastne a pestro sfarbené, u oboch pohlaví veľmi podobné.
Pohár konfederácií FIFA

Pohár konfederácií FIFA bola medzinárodná futbalová súťaž reprezentačných mužstiev, organizovaná v rokoch 1992 až 2017. Účastníkmi turnaja boli víťazi kontinentálnych majstrovstiev šiestich futbalových konfederácií, ktoré združuje FIFA.
História.
Prvé dva ročníky sa konali v Saudskej Arábii pod názvom "Pohár kráľa Fahda", od roku 2017 prevzala organizáciu turnaja FIFA. V roku 1992 sa zúčastnili na turnaji len štyri mužstvá, okrem hostiteľskej , víťaz Copa América 1991, , víťaz Zlatého pohára CONCACAF a , víťaz Afrického pohára národov 1992. V roku 1995 štartovali už piati majstri jednotlivých konfederácií, chýbal len zástupca Oceánie, víťazom Pohára sa stalo mužstvo , majster Európy 1992.
Počnúc tretím ročníkom, už pod patronátom FIFA sa súťaže zúčastňovali víťazi kontinentálnych majstrovstiev všetkých šiestich konfederácií, počet účastníkov doplnili úradujúci majstri sveta a hostiteľská krajina. V prípade ak bol majster sveta či usporiadateľ zároveň kontinentálnym majstrom, nahradil ho finalista konkrétnych majstrovstiev príslušného kontinentu. V roku 1997 zvíťazila ako úradujúci majster sveta z roku 1994, vo finále rozdrvila 6:0 po hetrikoch Romária a Ronalda.
Tretie miesto obsadilo mužstvo , ktoré sa turnaja zúčastnilo ako vicemajster Európy 1996, keď európsky šampión odriekol svoju účasť. V roku 1999 sa vzdalo účasti , majster sveta z roku 1998, nahradil ho finalista svetového šampionátu Brazília. "Kanárici" znovu postúpili do finále turnaja, kde prekvapujúco prehrali s domácim 3:4.
V rokoch 2001 a 2003 triumfovalo v Pohári konfederácií , "Les Bleus" tak po tituloch majstrov sveta a majstrov Európy získali ďalšiu cennú trofej. V roku 2001 vyhrali vo finále 1:0 nad domácim . O dva roky neskôr bolo Francúzsko hostiteľom turnaja a zároveň úradujúcim majstrom Európy 2000, nárok na miestenku odriekli finalista EURA aj finalista MS 2002 , šancu tak dostal tretí tím z MS 2002 . Tento ročník bol poznamenaný tragédiou, v semifinálovom stretnutí skolaboval priamo na ihrisku Marc-Vivien Foé, ktorého sa napriek snahe záchranárov nepodarilo oživiť . Francúzsko obhájilo prvenstvo, vo finále s Kamerunom rozhodol o ich výhre 1:0 Thierry Henry.
V nasledujúcich troch ročníkoch dominovala Brazília. V roku 2005 zdolala vo finále svojho juhoamerického rivala vysoko 4:1 , o štyri roky neskôr porazili nečakaného finalistu, mužstvo (3:2) , ktoré v semifinále vyradilo , keď ukončilo jeho rekordnú sériu 35 zápasov bez prehry v medzištátnych zápasoch . Víťazný hetrik zavŕšili Brazílčania v roku 2013 po finálovom víťazstve 3:0 nad úradujúcim svetovým šampiónom Španielskom . Posledným víťazom Pohára konfedrácií sa stalo v roku 2017 omladené mužstvo .
Do roku 2005 sa konal turnaj každé dva roky, potom v štvorročných cykloch, vždy rok pred finálovým turnajom MS vo futbale, pričom usporiadateľom podujatia bola hostiteľská krajina nadchádzajúceho šampionátu. Posledný ročník Pohára konfederácií sa konal v roku 2017 v Rusku, v roku 2019 oznámila FIFA jeho zrušenie, nahradí ho rozšírený formát MS klubov FIFA.
Henri Matisse

Henri Matisse (* 31. december 1869, Le Cateau-Cambrésis, Francúzsko – † 3. november 1954, Nice) bol francúzsky maliar.
Začiatkom 20. storočia patril k skupine fauvistov, ktorí sa chceli prezentovať odvážnymi odtieňmi a ťahmi štetca. Neskôr sa jeho práca postupne formálne zjednodušovala a viedla k abstraktným dielam, ako napríklad "Slimák (L'escargot)" (počas rokov 1952 až 1953), ktorý je vyrobený z nastrihaných kúskov papiera.
Od roku 1906 bol zberateľom černošského umenia, čo ovplyvnilo aj jeho tvorbu, ale aj tvorbu Pabla Picassa. 
Nebol len maliar, ale tiež významný sochár. Vytvoril okolo 80 bronzových plastík a reliéfov, ktoré boli významné svojím jednoduchým, skoro až k abstrakcii smerujúcim tvarom. Tým sa zaradil aj k najpoprednejším sochárom modernej sochy.
Kamerunské národné futbalové mužstvo

 
 
Kamerunské národné futbalové mužstvo reprezentuje Kamerun na rôznych futbalových akciách ako sú, napríklad Majstrovstvá sveta alebo Africký pohár národov.
História.
Futbalový zväz bol založený v roku 1959. Kamerun sa sedemkrát kvalifikoval na Majstrovstvá sveta vo futbale. Prvá účasť Kamerunu na MS bola v roku 1982. Najlepší výsledok je štvrťfinále na MS 1990. Na Africkom pohári národov sa predstavili dvadsaťkrát. Kamerun je druhý najúspešnejší tím na Africkom pohári národov (5 titulov) v rokoch 1984, 1988, 2000, 2002 a 2017.
Americká ulica

Americká ulica je ulica v Bratislave, v mestskej časti Nové Mesto.
Nachádza sa medzi Kraskovou a Šuňavcovou ulicou. Na pravej strane sa nachádza jediný párny vchod. Je rovnobežná s Račianskou ulicou a zastávkou MHD Ursínyho, na ktorej zastavujú električky 3, 5, 7 a nočná autobusová linka N55.
Ján Ruman Driečny

Ján Ruman - Driečny ml. (* 1840 - † 1879), spolu so svojím starým otcom najznámejší slovenský horský vodca 19. storočia, lovec kamzíkov.
Životopis.
Býval v Štôle. Veľký znalec Mengusovskej a Batizovskej doliny, viacero prvovýstupov - v roku 1874 prvovýstup na Vysokú (), prvovýstup na Východnú Železnú bránu, prvovýstup v roku 1875 s Jánom Pasternákom Batizovskou próbou na Gerlachovský štít. V roku 1876 vystúpil českým horolezecom Viktorom Lorencom z Batizovskej doliny cez Batizovskú próbu na Zadný Gerlach a objavil prechod cez sedlo pod Drúkom.
V roku 1877 zopakoval tento výstup s Viktorom Lorencom a Jánom Pastrnákom na vrchol Gerlachovského štítu. V tom istom roku vyliezol na "Žabie sedlo" (obťažnosť IV) a stal sa oficiálnym vodcom Uhorského Karpatského spolku. 
Uznávaným horským vodcom bol jeho starý otec Ján Ruman Driečny, st. (* 1780), ktorý viedol prvovýstup na Rysy v roku 1840.
Daniel Albrecht

Daniel Albrecht (* 25. máj 1983, Fiesch, Švajčiarsko) je švajčiarsky lyžiar. Svoje prvé preteky vo Svetovom pohári vyhral 29. novembra 2007. Celkovo dosiahol 4 víťazstvá vo Svetovom pohári. 22. januára 2009 utrpel ťažký pád počas štvrtkového tréningu pred sobotňajšími pretekmi Svetového pohára na legendárnej zjazdovke Streif v rakúskom Kitzbüheli.
Bode Miller

Bode Miller (* 12. október 1977, Easton, USA) je americký lyžiar. Svoje prvé preteky vo Svetovom pohári vyhral 9. decembra 2001. Odvtedy, vrátane spomínaného triumfu, si pripísal už 31 víťazstiev. Bode Miller bol spočiatku špecialistom na točivé disciplíny, ale v súčasnosti sa o ňom dá povedať, že je všestranným lyžiarom.
Svetový pohár v ľadovom hokeji 2004

Svetový pohár v ľadovom hokeji 2004 bol druhým ročníkom svetového pohára v hokeji. Hralo sa na ňom s pravidlami NHL a trval od 30. augusta do 14. septembra 2004. Víťazom turnaja sa stala Kanada.
Minimálna kostra grafu

Minimálna kostra grafu je kostra ohodnoteného grafu, ktorá má najmenšie ohodnotenie hrán, spomedzi všetkých kostier grafu. Ohodnotený graf je graf, ktorého hrany sú ohodnotené číslom, ktoré určujú výhodnosť prechodu danou hranou (cena, priepustnosť).
Definície.
Definícia stromu: Strom je neprázdny súvislý graf, ktorý neobsahuje kružnice. 
Definícia lesa: Les je graf, ktorého komponentmi sú stromy.
Definícia faktora: Podgraf H je faktor grafu G, ak množina vrcholov grafu H je totožná s množinou vrcholov grafu G. V(H) = V(G)
Definícia kostry grafu: Kostra grafu G = (V,H) je taký jeho faktor, ktorý je stromom. V grafe G = (V,H) existuje kostra práve vtedy, ak G je súvislý. 
Maximálna kostra: Maximálna kostra je opakom minimálnej kostry.
Na určovanie minimálnej kostry grafu poznáme napríklad Kruskalov algoritmus alebo Primov algoritmus.
Príklad.
Máme graf:
Použijeme Kruskalov algoritmus.
V grafe je 8 vrcholov, teda kostra bude mať 7 hrán.
Ohodnotenie hrán: 1, 1, 1, 2, 2, 2, 3, 3, 4, 4, 5, 6.
Postupne pridávame hrany od najmenšej hodnoty.
1. Keďže prvé tri hodnoty hrán sú rovnaké, dáme ich všetky naraz. 
2. Pridanie hrán s hodnotou 2. Keďže sme už pridali 6 hrán, stačí pridať ešte jednu, aby sme dostali minimálnu kostru grafu.
3. Keďže sme mali na výber dve hrany s rovnakou hodnotou, tak sme dostali dve minimálne kostry grafu.
Gold (album)

Gold je názvom viacerých hudobných albumov. Tento názov neznamená, že albumy boli certifikované zlatom, t. j. nedostali od hudobného priemyslu jednotlivých krajín zlaté ocenenie za dosiahnutý počet v predaji hudobných nosičov, no je možné aby toto ocenenie vďaka úspechu na trhu získali. Albumy s označením "Gold" bývajú často kompiláciami, skladieb, označených ako Greatest Hits, no existuje aj niekoľko originálnych štúdiových albumov s takýmto názvom. Veľa albumov s titulom "Gold", od hudobného vydavateľa Universal Music Group vyšlo v dvojdiskovej verzii (ako dvojalbumy).
Viacero obalov "Gold" albumov má špecifické vyobrazenie, vyznačujúce sa fotografiou umelca pod zlatým vodorovným pásom a čiernym zvislým pásom, oddeľujúcim (v tzv. zlatom reze) pravú hornú stranu voľnej hornej plochy. Meno umelca je v hornej časti naľavo od čierneho pruhu a titul "gold" sa nachádza vpravo.
Kruskalov algoritmus

Kruskalov algoritmus, pomenovaný podľa Josepha Kruskala, je optimalizačný grafový algoritmus na hľadanie minimálnej kostry súvislého neorientovaného grafu s ohodnotením hrán, ktorý pri hľadaní riešenia uplatňuje pažravú stratégiu.
Vstupom algoritmu je súvislý graf formula_1 s daným ohodnotením hrán a výstupom je podmnožina hrán formula_2 taká, že graf formula_3 je strom, ktorý má spomedzi všetkých takýchto stromov najmenší súčet ohodnotení hrán.
Primov algoritmus

Primov algoritmus (známy aj ako Jarníkov algoritmus, Primov-Jarníkov algoritmus alebo aj DJP algoritmus) je v informatike greedy algoritmus hľadajúci minimálnu kostru súvislého ohodnoteného grafu. Nájde teda takú podmnožinu hrán grafu, ktorá tvorí strom obsahujúci všetky vrcholy pôvodného grafu a súčet ohodnotenia hrán z tejto množiny je minimálny. Algoritmus patrí medzi najefektívnejšie a najelegantnejšie implementovateľné algoritmy s týmto účelom. Prvýkrát algoritmus popísal český matematik Vojtěch Jarník roku 1930. V roku 1957 ho nezávisle od Jarníka popísal americký matematik a informatik Robert Clay Prim a potom ešte raz v roku 1959 tento algoritmus znovu objavil holandský informatik Edsger Wybe Dijkstra a na jeho základe vytvoril svoj Dijkstrov algoritmus na hľadanie najkratšej cesty v ohodnotenom grafe.
Popis.
Algoritmus začína s jedným vrcholom a postupne pridáva ďalšie, čím zväčšuje veľkosť stromu dovtedy, kým neobsahuje všetky vrcholy.
Časová zložitosť.
Jednoduchá implementácia s reprezentáciou grafu pomocou matice susednosti a prehľadávaním poľa ohodnotení má časovú zložitosť "O(n2)". S použitím binárnej haldy a zoznamu susedov dosiahneme zložitosť "O(m log n)", kde m je počet hrán a n je počet vrcholov. S použitím sofistikovanej Fibonacciho haldy zložitosť znížime až na "O(m + n log n)", čo je výhodné najmä pri grafoch, kde "m" je formula_1.
Dôkaz korektnosti algoritmu.
Nech "G" je súvislý ohodnotený graf. V každej iterácii Primovho algoritmu je pridaná hrana, ktorá má jeden vrchol v podgrafe vytvárajúcom kostru a vrchol mimo tohto podgrafu. Pretože "G" je súvislý, existuje vždy cesta do každého vrcholu. Výstup "Y" Primovho algoritmu je strom, pretože vrchol a hrana, ktoré sú pridané do "Y" sú spojené. Nech "Y1" je minimálna kostra "G". Ak "Y1=Y", tak "Y" je minimálna kostra. Inak, nech "e" je prvá hrana pridaná počas konštrukcie "Y", ktorá nie je v "Y1", a "V" nech je množina vrcholov spojených hranami pridanými pred pridaním "e". Potom jeden koncový bod "e" je vo "V" a druhý nie je. Pretože "Y1" je kostra "G", existuje cesta v "Y1" spájajúca tieto dva koncové vrcholy. Keď prechádzame pozdĺž tejto cesty, musíme naraziť na hranu "f" spájajúcu vrchol vo "V" s vrcholom, ktorý nie je vo "V". Teraz, v iterácii, keď je pridávaná hrana "e" do "Y", "f" by mohla byť pridaná tiež a mohla by byť pridaná namiesto "e", ak by jej ohodnotenie bolo menšie ako "e". Pretože "f" nebola pridaná, ohodnotenie "f" nie je menšie ako ohodnotenie "e". Nech "Y2" je graf získaný z "Y1" odstránením "f" a pridaním "e". Je ľahké ukázať, že "Y2" je súvislý, má ten istý počet hrán ako "Y1" a celková váha jeho hrán nie je väčšia ako v "Y1", preto je to tiež minimálna kostra "G" a obsahuje "e" a všetky hrany pridané pred "e" počas konštrukcie "V". Opakovaním vyššie uvedených krokov vieme získať minimálnu kostru grafu "G", ktorá je identická s "Y". Toto dokazuje, že "Y" je minimálna kostra. 
Zdroje.
"V tomto článku je použitý preklad časti textu z článku Prim's algorithm na anglickej Wikipedii."
Yanga R. Fernández

Yanga R. Fernández (* 10. jún 1971, Mississauga, Ontário, Kanada) je kanadsko-americký astronóm na University of Central Florida. 
Spolu so Scottom S. Sheppardom objavil rodinu Carme, skupinu mesiacov planéty Jupiter. Jeho výskum sa zameriava na fyzikálne parametre a evolúciu komét a asteroidov.
V roku 2001 bol po ňom pomenovaný asteroid 12225 Yanfernández.
12225 Yanfernández

12225 Yanfernández je asteroid pásma planétok s dobou obehu 1202,6828648 dní (3,29 roka).
Bol objavený 14. augusta 1985.
Viedenská operácia

Viedenská operácia bola ofenzívou 3. ukrajinského frontu sovietskej armády a 1. bulharskej armády počas bojov na východnom fronte, útočiacou na nemecké vojská v Rakúsku. Operácia trvala celkovo od 2. apríla do 13. apríla 1945 a skončila sa víťazstvom Červenej armády.
Situácia pred bitkou.
Po páde Maďarska ustúpila nemecká 6. tanková armáda SS do viedenskej oblasti. Táto jednotka bola na východný front presunutá po neúspešnej ofenzíve v Ardenách zo západu. Nemci zúfalo pripravovali obranné postavenie, ktoré by zastavilo postup Červenej armády. 16. marca 1945 vojsko 3. ukrajinského frontu postúpilo v smere na Viedeň a na Bratislavu. 25. marec prekročili sovietske vojská rieku Hron, čím začala Bratislavsko-brnianska operácia. Na rakúske územie vstúpila Červená armáda 30. marca 1945. Sovietske jednotky mali najprv zaujať čiaru Graz, Viedeň, Brno.
Bitka o Viedeň.
2. apríl 1945 začala Červená armáda útok na Viedeň. Sovieti prvého dňa obsadili Viedenské Nové Mesto, Eisenstadt, Neunkirchen a Gloggnitz. V Rakúsku sa medzitým vytvorila skupina ľudí na čele s rakúskym dôstojníkom slúžiacim v nemeckej armáde Carlom Szokollom, ktorá sa pokúšala sabotovať nemeckú obranu a umožniť sovietskym vojskám obsadiť Viedeň bez boja, aby nedošlo na samom sklonku vojny ku zbytočným stratám na životoch a majetku. Viedeň však držala 6. tanková armáda SS, ktorá bola verná Hitlerovi, a ktorá bola pripravená brániť Viedeň za každú cenu. V predmestiach Viedne sa rozpútali ťažké, týždeň trvajúce pouličné boje. Nemeckým jednotkám sa darilo držať mosty cez Dunaj. Červenej armáde sa však nakoniec podarilo preraziť. 9. apríla sa začali boje v centre mesta. K dobytiu Viedne boli použité i lode Dunajskej flotily, ktorá uskutočnila akciu, vďaka ktorej došlo i k záchrane Ríšskeho mostu (Reichsbrücke). Sovietskym vojakom sa pri tom podarilo prerušiť káble vedúce k náložiam. 13. apríla 1945 sa vzdali poslední obrancovia Viedne a boje sa skončili.
Dohra.
15. apríla 1945 sa dali vojská Červenej armády do pohybu a postupovala ďalej na západ k Lincu, kde sa nachádzali zvyšky nemeckého zoskupenia. 6. gardová armáda zase postupovala na sever na Moravu, kde sa zúčastnila bojov o Brno v rámci Bratislavsko-brnianskej operácie.
Tublatanka (album)

Tublatanka je debutový štúdiový album slovenskej rockovej skupiny Tublatanka, ktorý vydalo v roku 1985 hudobné vydavateľstvo Opus. Na albume sú nahrávky väčšiny skladieb, ktoré patrili vo svojej dobe do repertoáru ich prvého koncertného programu. Tento album Tublatanky vznikol v legendárnom osemstopovom štúdiu "Divadla hudby". 
Zoznam skladieb.
Autorom hudby je Martin Ďurinda, autorom textov piesní je Martin Sarvaš.
Skúsime to cez vesmír

Skúsime to cez vesmír je druhý štúdiový album slovenskej rockovej skupiny Tublatanka, ktorý vydalo v roku 1987 hudobné vydavateľstvo Opus. Hitmi albumu sa stali hlavne skladby „Skúsime to cez vesmír“ a „Dnes“. Album musel prejsť cenzúrou. V texte titulnej piesne bola veta „Vezieme múdrosť, zrušíme vojakov“ zmenená na „Vezieme múdrosť tam, kde niet vojakov“ a pieseň Judáš bola premenovaná na Tuláčik s dobrou povesťou.
Zoznam skladieb.
Autorom hudby a aranžmánov je Martin Ďurinda, autorom textov piesní je Martin Sarvaš.
Žeravé znamenie osudu

Žeravé znamenie osudu je tretí štúdiový album slovenskej rockovej skupiny Tublatanka, ktorý vydalo v roku 1988 hudobné vydavateľstvo Opus. Bol nahratý vo vtedy novom digitálnom štúdiu Opusu. Hitmi albumu sa stali skladby „Láska, drž ma nad hladinou“ a skladba „Pravda víťazí“ (ktorá sa neskôr stala jednou z hymien Nežnej revolúcie).
Zoznam skladieb.
Autorom hudby a aražmánov je Martin Ďurinda, autorom textov piesní je Martin Sarvaš.
Juhoafrické národné futbalové mužstvo

Juhoafrické národné futbalové mužstvo reprezentuje Juhoafrickú republiku na rôznych futbalových akciách ako sú, napríklad Majstrovstvá sveta alebo Africký pohár národov. V rokoch 1963 až 1992 im FIFA udelila zákaz štartovať na medzinárodných turnajoch (pre obmedzovanie hráčov čiernej pleti).
História.
Súčasný futbalový zväz bol založený v roku 1991 no prvé zväzy sa datujú do roku 1892. Južná Afrika si zahrala na troch Majstrovstvách sveta vo futbale v rokoch 1998, 2002 a 2010, Majstrovstvá sveta vo futbale 2010 hostila práve Južná Afrika. Vo všetkých prípadoch skončili v skupine. Na Majstrovstvách sveta vo futbale 2010 sa stali prvým hostiteľom MS, ktorý skončil už v skupinovej fáze no napriek tomu majú skalp zdolania vicemajstrov sveta z roku 2006 Francúzska. Na Africkom pohári národov sa predstavili desaťkrát ich najväčší úspech je víťazstvo na Africkom pohári národov 1996.
Zápasy Južnej Afriky na Majstrovstvách sveta vo futbale: 
Majstrovstvá sveta vo futbale 1998: Francúzsko (0:3), Dánsko (1:1), Saudská Arábia (2:2)
Majstrovstvá sveta vo futbale 2002: Paraguaj (2:2), Slovinsko (1:0), Španielsko (2:3)
Majstrovstvá sveta vo futbale 2010: Mexiko (1:1), Uruguaj (0:3), Francúzsko (2:1)
Bilancia:
2 výhra, 4 remízy, 3 prehry
Strelené góly: 11 
Inkasované góly: 16
Externé odkazy.
https://www.safa.net/
Kozmické teleso

Kozmické teleso (iné názvy: nebeské teleso, vesmírne teleso) môže byť:
Poznámka: Niekedy sa rozlišuje medzi nebeským či vesmírnym telesom (t.j. len prirodzené telesá) a kozmickým telesom (t.j. prirodzené aj umelé telesá).
Frédéric Kanouté

Frédéric Kanouté (* 2. september 1977, Sainte-Foy-lès-Lyon, Francúzsko) je malijský futbalista, ktorý v súčasnosti hráva za španielsky klub FC Sevilla. Do tohto klubu prestúpil v roku 2005 z premierleagového klubu Tottenham Hotspur. V apríli 2009 predĺžil zmluvu do leta roku 2011.
2. februára 2008 ho vyhlásili za Afrického futbalistu roka 2007 a stal sa tak prvým hráčom, ktorý vyhral túto cenu a nenarodil sa v Afrike.
Morský prúd

Morský prúd označuje masu vody, ktorá sa v moriach a oceánoch premiestňuje z jedného miesta na druhé. Príčinami vzniku prúdenia sú obyčajne niektoré z nasledujúcich javov:
Od 90. rokov 20. storočia sa za 30 rokov rýchlosť oceánsky prúdov zväčšila o 36 %. Dôvodom zrýchlenia je pravdepodobne energetická nerovnováha a otepľovanie oceánov spôsobené emisiami skleníkových plynov.
Delirious?

Delirious? bola britská rocková kapela. Sústreďuje sa na kresťanský a alternatívny rock. Na Slovensku vystupovala 6. júna 2008 v Trnave na festivale Lumen. V novembri 2009 ukončila svoje aktívne účinkovanie.
Hlavní nádraží (stanica pražského metra)

Hlavní nádraží je jedna zo staníc pražského metra. Nachádza sa na linke C pod Hlavním nádražím v Prahe. Do prevádzky bola uvedená 9. mája 1974. Patrí k najstarším staniciam celej siete pražského metra.
Charakteristika stanice.
Hlavní nádraží je hĺbená stanica stavaná v otvorenej jame, nad ktorou bola vystavaná nová odbavovacia hala Hlavního nádraží. Má bočné nástupište, medzi koľajami sú umiestnené stĺpy. Je dlhá 222 m (vrátane technologických inštalácií). Nachádza sa 6,5 m pod povrchom. Z každej strany nástupišťa vedú dva výstupy pevným schodišťom do odbavovacej haly. Výstavba stanice stála 61,8 milióna Kčs. Stanica bola prvá, ktorá sa začala stavať, v roku 1972 už bola takmer hotová. Bočné nástupišťa sú dôsledkom toho, že pôvodne namiesto metra mala premávať podpovrchová električka, a to v úseku Pankrác - Hlavní nádraží. Zmena koncepcie sa mohla uplatniť pri ďalších rozostavaných staniciach, nie však pri tejto, ktorá už bola takmer dokončená. Medzi stanicami Muzeum a Hlavní nádraží je čiastočne dvojkoľajný tunel, navyše je tento medzistaničný úsek svojou dĺžkou 425 m najkratší v celej sieti pražského metra.
Dina Štěrbová

RNDr. Dina Štěrbová (* 1940), rod. Margita Schochmannová, je popredná výšková horolezkyňa slovenského pôvodu. V čase svojich dvoch úspešných výstupov na osemtisícovky už mala bydlisko v manželovom Olomouci, takže figuruje v českých prehľadoch osemtisícovkárov.
Lezenie.
Asi 300 výstupov v Tatrách. V Alpách Civetta a Torre Venezia, Piz Badile. Účastníčka výpravy Haramoš 1970, Pamír – Leninov štít 1976. V r. 1977 stanovila čs. ženský výškový rekord výstupom na hindukúšsky Nošak (7492). V r. 1978 na Pamíre vystúpila v ženskom družstve na štít Korženevskej. V r. 1980 viedla ženskú expedíciu na Manaslu, dve účastníčky vystúpili na sev. vrchol (7056 m). V r. 1984 spolu s Američankou čs. pôvodu V. Komárkovou vystúpili na Čho Oju, čím posunula čs. výškový rekord; bol to zároveň prvý čs. a prvý ženský výstup na túto horu vôbec. Nie však čisto ženský, s nimi vystúpili šerpovia Norbu a Ang Rita (ten bol celkovo 10-krát na Mt. Evereste). V r. 1988 s Líviou Klembarovou vystúpili na Gašerbrum II, hoci výprava vedená R. Gálfym naň nemala povolenie a vedúci s touto zmenou plánu nesúhlasil. D. Štěrbová sa háji tým, že získala povolenie od francúzskej výpravy, dvoch pakistanských styčných dôstojníkov a výstup sa podarilo legalizovať dodatočne. V rokoch 1991 a 1992 sa neúspešne pokúšala o Mount Everest. V r. 1994 viedla expedíciu na Broad Peak. Najprv na pľúcny edém zomrel B. Bílek a kým vybavovala formality v Islamabade, na hore zahynul A. Himer, s ktorým sa odtrhol prevej a výprava definitívne skončila. Naposledy sa ešte pokúsila o Nanga Parbat.
V ďalšom období ešte absolvovala niekoľko trekov a spoluorganizovala humanitárnu akciu (česká nemocnica v Pakistane). Jej manžel je známy vodák a cestovateľ Otakar Štěrba.
História (anime)

História () je v oblasti mangy a anime druh alebo žáner. Historické anime sa odohrávajú najčastejšie v stredovekom alebo novovekom Japonsku, no môžu byť i z inej krajiny. Preto sa tu často objavujú samurajovia alebo nindžovia a tieto anime zriedkavo bývajú určené pre deti.
Podivné okolnosti (Odložený prípad)

Podivné okolnosti je názov tretej časti seriálu Odložený prípad.
Robo Grigorov

Robo Grigorov (* 25. september 1964, Bratislava) je slovenský spevák, hudobný skladateľ a producent. Spolu so spevákmi a hudobníkmi ako sú Peter Nagy, Richard Müller, Beáta Dubasová, skupiny Lojzo, Tublatanka, či skupina Demikát s Mariánom Greksom a Andrejom Šebanom patrí medzi významných predstaviteľov úspešnej novej vlny slovenskej populárnej hudby 80. rokov.
Hudobná kariéra.
Robo Grigorov v mladosti deväť rokov navštevoval hru na akordeón v ĽŠU, no zaujímal sa tiež o hru na gitaru. Ako šestnásťročný začal vystupovať so skupinou Prešporok, po dvoch rokoch, v roku 1982, sa stal členom bratislavského hudobného zoskupenia Ventil RG. Robo Grigorov bol rok členom kapely Mona Lisa so speváčkou Mirkou Brezovskou (dcérou skladateľa Aliho Brezovského).
V roku 1985 Robo Grigorov už vystupoval so svojou sprievodnou skupinou, ktorú nazvali Midi. Prvým známym singlom tejto skupiny bola skladba „Úlohy“. V televíznych hitparádach polovice 80. rokov rezonovala ďalšia jeho známa pesnička s názvom „Žuvačka za uchom“. Robo Grigorov sa žánrovo hlavne v pesničkách s rýchlejším tempom prezentoval ako predstaviteľ populárneho prúdu štýlu reggae. Na Bratislavskej lýre 1986 so skupinou Midi získali so skladbou „Posledný valčík pre Strednú Európu“ Bronzovú Bratislavskú lýru. S touto piesňou získali na tomto festivale aj ďalšie ocenenie, "Cenu diváka".
Grigorovov debutový album "Robo Grigorov – Midi" vyšiel v roku 1987. Medzi najznámejšie skladby tohto albumu okrem Lýrového debutu patrili piesne „Edo“, „Po víne“, „Mám tristo mesiacov“ či skladba „Monika“. S Grigorovom na tomto albume spolupracovali textári Ľuboš Zeman, Kamil Peteraj, ako aj hudobníci ako Dušan Hájek, Anton Kubasák, Andrej Šeban a František Griglák. V tomto období Grigorov účinkoval ako interpret aj na prvej časti projektu Dušana Rapoša a Borisa Filana s názvom "Fontána pre Zuzanu". Na soundtracku k prvej časti hudobného filmu naspieval skladby „Najrýchlejší z rýchlych“ a „Dvaja“.
V roku 1988 sa na slovenskom hudobnom trhu nakrátko objavil jeho druhý album s názvom "Nohy", z ktorého dodnes v éteri rezonuje hlavne skladba „Pocta Majakovskému“. V tom istom roku emigroval do Belgicka, dôsledkom čoho bol album "Nohy" z československého hudobného trhu stiahnutý. V Belgicku Robo Grigorov pracoval ako hudobný producent, komponoval aj piesne, ktoré neskôr po návrate domov v 90. rokoch vydal aj na Slovensku na albumoch "Noconi", "Národ kanibal" a "I stand by ´U´".
V roku 1992 vyšiel Robovi album "Chýbaš mi..." (s hitmi „Ona je Madona“, „Kým ťa mám“, „Láska, pivo, anjel a smútok“, „Všetci sa zídeme raz v jednej posteli“...). Po tomto albume nasledovali ďalšie: "Z extrému do ekstrému", "Vdýchni reggae", "Sám"... Po niekoľkých kompilačných albumoch ("Chodci sveta", "Láska, pivo, anjel, smútok", "Fontána pre Zuzanu – Najväčšie hity", "Gold"..) a dvojalbume s názvom "Balady Robo Grigorov" v novembri 2007 pokrstil svoj prvý koncertný album s názvom "Robo Grigorov &amp; Midi – Live".
Osobný život.
Robo Grigorov je rozvedený. Spolu s bývalou manželkou, moderátorkou Janou Škrekovou majú dve dcéry, Sofiu a Nikitu.
Speedlite 430EX II

Canon Speedlite 430EX II je nový blesk pre digitálne fotoaparáty a kamery tohto výrobcu. Je to nástupca modelu Canon Speedlite 430EX. Parametre novšieho modelu smerové číslo 43m (ISO 100, 105 mm). Napájanie: 4AA baterie. Rozmery: 72 x 122 x 101mm, Hmotnosť: 330g bez baterii. Pozri Zoznam produktov Canon.
Ted Ligety

Ted Ligety (* 31. august 1984, Salt Lake City, USA) je americký lyžiar. Svoje prvé preteky vo Svetovom pohári vyhral 15. marca 2006. Odvtedy, vrátane spomínaného triumfu, si pripísal 4 víťazstvá vo Svetovom pohári.
Julia Mancusová

Julia Mancusová (* 9. marec 1984, Reno, Nevada, USA) je bývalá americká lyžiarka. Svoje prvé preteky vo Svetovom pohári vyhrala 19. decembra 2006. Celkovo vyhrala 7 pretekov Svetového pohára.
Svetový pohár v behu na lyžiach 2008/2009

Svetový pohár v behu na lyžiach 2008/2009 - je 28. ročník Svetového pohára v behu na lyžiach. Začiatok tohto ročníka bol 22. novembra 2008 v Gällivare a jeho koniec je naplánovaný na 22. marec 2009 vo Falune.
Vrcholom sezóny budú majstrovstvá sveta v českom Liberci a podujatie s názvom Tour de Ski.
Hruškový potok

Hruškový potok môže byť:
Svetový pohár v behu na lyžiach 2008/2009 – muži

Svetový pohár v behu na lyžiach 2008/2009 mužov je 28. ročník Svetového pohára v behu na lyžiach. Začiatok tohto ročníka bol 22. novembra 2008 v Gällivare a jeho koniec je naplánovaný na 22. marec 2009 vo Falune.
Svetový pohár v behu na lyžiach 2008/2009 – ženy

Svetový pohár v behu na lyžiach 2008/2009 žien je 28. ročník Svetového pohára v behu na lyžiach. Začiatok tohto ročníka bol 22. novembra 2008 v Gällivare a jeho koniec je naplánovaný na 22. marec 2009 vo Falune.
Labradorské more

Labradorské more (; fr. "Mer du Labrador") je súčasťou severozápadnej oblasti Atlantického oceánu. Nachádza sa medzi polostrovom Labrador Peninsula na západe, Grónskom na severovýchode a Baffinovým ostrovom na severe. S Baffinovým zálivom ho spája Davisov prieliv. Na severozápade susedí s Hudsonovým prielivom, ktorý spája more s Hudsonovým zálivom.
Hvezdoň Kočtúch

Prof. Ing. Hvezdoň Kočtúch, DrSc. (* 31. marec 1929, Liptovská Porúbka – † 20. február 1994, Štrba) bol slovenský ekonóm, národohospodár, pedagóg, politik a verejný činiteľ, ktorý sa špecializoval na výkonnosť a efektívnosť národného hospodárstva. Do širšieho podvedomia vstúpil 1964 ako kritik centrálneho direktívneho plánovania, pražského unitarizmu a hospodárskej politiky Antonína Novotného. 
Študoval na Gymnáziu Michala M. Hodžu v Liptovskom Mikuláši a potom na Vysokej škole ekonomickej v Bratislave (VŠE, dnes Ekonomická Univerzita). Pôsobil tam ako vysokoškolský pedagóg a odborník na národohospodárske plánovanie. V 60. rokoch prednášal na Univerzite v Oxforde v Spojenom kráľovstve. Stal sa členom Ústredného výboru Komunistickej strany Slovenska (1968- 1970) a členom ÚV KSČ (1968- 1971). Hvezdoň Kočtúch sa v 60. rokoch postaral o odbornú rehabilitáciu profesor Petra Zaťka a bývalého guvernéra Národnej banky Slovenska Imricha Karvaša, a zasadil sa o to, že prednášali na Národohospodárskej fakulte VŠE.
Roku 1968 bol spolu s Viktorom Pavlendom pravidelným prispievateľom do časopisu Zväzu slovenských spisovateľov Kultúrny život, a obaja boli spoločne hlavnými osobnosťami ekonomickej koncepcie budúcej federácie. Stal sa poslancom Slovenskej národnej rady, ale za postoj k sovietskej okupácii ČSSR 21. augusta 1968 ho vylúčili z KSČ. Roku 1968 pracoval aj vo výbore Matice slovenskej, keď jej predsedom bol Laco Novomeský.
Profesor Hvezdoň Kočtúch bol autorom mnohých odborných štúdií z ekonómie, v článkoch objasňoval efektívnosť ekonomických investícií v Československu, bol spoluautorom ekonomickej koncepcie česko-slovenskej federácie. Hvezdoň Kočtúch a Ivan Laluha boli najbližššími spolupracovníkmi Alexandra Dubčeka a oni dvaja aj napísali podstatnú časť jeho slávneho prejavu, ktorý odznel v novembri 1988 na Bolonskej univerzite, kde Alexander Dubček dostal doktorát honoris causa. Bol sledovaný Štátnou bezpečnosťou pod kódovým menom "KARDINÁL".
Do verejného života sa opäť vrátil po novembri 1989, stal sa vedúcou osobnosťou Nezávislého združenia ekonómov Slovenska (NEZES, 1990), zvolili ho za poslanca Federálneho zhromaždenia (1992) a následne do Slovenskej národnej rady. Opäť začal prednášať na Vysokej škole ekonomickej v Bratislave. V roku 1992 podporoval myšlienku vytvorenia samostatného Slovenska. Bol zakladajúcim členom Hnutia za demokratické Slovensko (HZDS), ktoré roku 1992 vyhralo voľby. Je autorom myšlienky o "sociálne trhovo orientovanom hospodárstve Slovenska" v Ústave Slovenskej republiky z 1. septembra 1992. 
Hvezdoň Kočtúch na konci života žil v Štrbe, kde ho 20. februára 1994 postihol infarkt, ktorému podľahol. Pochovaný je na Martinskom cintoríne v Bratislave.
1. januára 2013 udelil prezident Ivan Gašparovič Hvezdoňovi Kočtúchovi štátne vyznamenanie Rad Andreja Hlinku I. triedy, in memoriam „za mimoriadne zásluhy o vznik samostatnej Slovenskej republiky, za celoživotné dielo v oblasti rozvoja ekonomickej teórie a hospodárstva Slovenskej republiky“.
Virtuóz

Virtuóz (z tal. "virtuoso", čo je z lat. "virtus", čo znamená "statočnosť", "schopnosť", "vynikajúca kvalita") je označenie pre človeka, ktorý prejavuje mimoriadne technické schopnosti v speve alebo hre na hudobný nástroj. Táto schopnosť sa nazýva virtuozita, toto slovo sa však nepoužíva len v hudbe, ale v akomkoľvek odbore ľudskej činnosti, prevažne v umeleckých odboroch. Virtuózi sú často aj hudobní skladatelia. Od baroku väčšina skladateľov, ale nie všetci, boli virtuózmi na nástroje, pre ktoré skladali.
Ázijsko-tichomorská hospodárska spolupráca

APEC ("Asia-Pacific Economic Cooperation", "Ekonomické zoskupenie Ázie a Tichomoria" alebo "Ázijsko-tichomorská spolupráca" alebo "Ázijsko-tichomorská hospodárska spolupráca") je medzinárodná organizácia združujúca 21 krajín. Tieto krajiny vytvárajú polovicu HDP sveta. Cieľom tohto zoskupenia je zlepšiť ekonomické a politické vzťahy medzi členskými štátmi. Je to pásmo medzinárodného voľného obchodu, organizácia bola založená v roku 1989 najprv v Canberre v Austrálii a teraz má sídlo v Singapure.
Zakladajúcich členov bolo v roku 1989 dvanásť: 
V roku 1991 pristúpila:
V roku 1993 pristúpila:
V roku 1994 pristúpila:
V roku 1998 pristúpila:
Výročné zasadnutia.
Každý rok sa v rámci ázijsko-tichomorskej hospodárskej spolupráce uskutoční samit, na ktorom sa stretnú všetci lídri, aby diskutovali o ekonomických obchodných riešeniach, na ktorom ho bude hostiť jedna zo zúčastnených členských krajín:
Robo Grigorov – Midi

Robo Grigorov - Midi je debutový štúdiový album Roba Grigorova, ktorý vydalo v roku 1987 hudobné vydavateľstvo Opus.
Nohy (album)

Nohy je druhý štúdiový album Roba Grigorova a Midi, ktorý vydalo v roku 1988 hudobné vydavateľstvo Opus.
Ladislav Kováč (protifašistický bojovník)

Ing. plk. Ladislav Kováč (* 14. január 1913, Banská Belá – † 1987, Trenčín), bol slovenský dôstojník, protifašistický bojovník.
Životopis.
Narodil sa v Banskej Belej ako druhorodený syn obecného lesníka. Jeho starý otec bol hlavným kapitánom mesta Banská Štiavnica. Vyštudoval gymnázium v Banskej Štiavnici a neskôr pôsobil ako učiteľ. V roku 1941 narukoval do slovenskej armády, získal dôstojnícku hodnosť a pôsobil v Liptovskom Mikuláši. Organizoval prechody troch slovenských oddielov na sovietsku stranu. Od 10. augusta 1944 príslušník partizánskeho oddielu Za slobodu Československa. Neskôr v septembri sa stal veliteľom tohto oddielu. Účastník bojov o Lipovský Mikuláš. Za svoje zásluhy získal radu ocenení. Po 2. svetovej vojne pôsobil ako profesionálny vojak na viacerých pozíciach. Na ministerstve obrany v Prahe, v Karlových Varoch ako veliteľ divízie, ostatnú časť pôsobil na východnom okruhu v Trenčíne.
Vyznamenania a ocenenia.
Čestné občianstvo obce Závadka.
Hyrrokkin

Hyrrokkin môže byť:
Erik Guay

Erik Guay (* 5. august 1981, Montreal, Kanada) je kanadský lyžiar. Svoje prvé a jediné víťazstvo vo Svetovom pohári dosiahol 24. februára 2007.
Cesta I. triedy 62 (Slovensko)

Cesta I. triedy 62 ("I/62") je cesta I. triedy na Slovensku vedúca zo Senca do Šoporne v okrese Galanta. Jej celková dĺžka je 37 km. Cez I/62 neprechádza žiadna európska cesta.
História.
Cesta pôvodne končila v Seredi križovatkou s cestou I. triedy I/51. Po výstavbe južného obchvatu Serede (vtedy cesta I/51, dnes súčasť R1) bol pôvodný úsek cesty I/51 zo Serede po križovatku Šintava pričlenený k ceste "I/62".
Priebeh.
I/62 sa začína v Bratislavskom kraji v Senci na križovatke s I/61, následne sa križuje s II/503, opúšťa Senec, križuje sa s III/1042, III/1064, III/1049, III/1052 a prechádza do Trnavského kraja.
Tu prechádza I/62 cez okres Galanta, kde sa križuje s III/1335, II/510, III/1333, III/1334, III/1337, I/75 pri Sládkovičove, pokračuje križovatkami s III/1333, III/1341, III/1338, s I/51 pri Seredi, mimoúrovňovo s R1 na výjazde Sereď - juh, pokračuje do Serede, kde sa križuje s III/1331, II/507, III/1320, v Šintave s II/507, a pri Šoporni sa končí na križovatke s 
I/51 a II/573.
Felix Neureuther

Felix Neureuther (* 26. marec 1984, Garmisch-Partenkirchen, Nemecko) je nemecký lyžiar. Špecializuje sa najmä na točivé disciplíny, slalom a obrovský slalom.
Cyprusovité

Cyprusovité () je čeľaď borovicorastov.
Charakteristika.
Sú to zväčša ihličnaté stromy, alebo kry. Drevo a listy sú často aromatické. Listy až na niekoľko výnimiek neopadavé, jednoduché, striedavé, protistojné alebo praslenovito usporiadané, šupinovité kratšie ako až čiarkovité, ihlicovité, do dlhé so živicovými kanálikmi. Na plochých konároch sa často vyskytujú odlišné šupinovité listy. Sú to jednodomé rastliny s výnimkou rodu "Juniperus", ktorý zahŕňa dvojdomé rastliny. Samčie šištice so špirálovito usporiadanými alebo protistojnými mikrosporofylmi. Mikrosporángia po 2 – 10 na spodnej strane mikrosporofylu. Peľové zrnká bez vzušných vakov. Samičie šištice so štítovitými alebo prisadnutými semennými šupinami, dužinatými v rode "Juniperus", spojené s podpornými šupinami, vajíčok 1 – 20 na vrchnej strane šupín, vajíčka zvyčajne priame na mikropyle orientované smerom von zo šištice. Šišky dozrievajú v priebehu 1 – 3 rokov. Semená s 2 – 3 krátkymi bočnými krídlami, pri niektorých rodoch krídlo chýba. Klíčne listy sú 2 až 15.
Rozšírenie.
Je to kozmopolitná čeľaď. Tri štvrtiny druhov sa vyskytujú na severnej pologuli, rastú v rôznych prostrediach, od močiarov až po suché stanovištia, od úrovne mora až po vysoké hory.
Rody.
Juniperus communis (borievka obyčajná).
Nájznámejším zástupcom na Slovensku je takmer po celej severnej pologuli rozšírená "Juniperus communis" – borievka obyčajná. Je to nízky ker alebo malý strom, s odstávajúcimi, pichľavými ihlicami dlhými do , ktoré vyrastajú v trojpočetných praslenoch. Poskytuje dužinaté šišky galbuly, ktoré sa využívajú ako korenie a základná surovina na výrobu niektorých liehovín (borovička, gin). Drevo je vyhľadávaným materiálom pre rezbárske práce.
Juniperus sabina – (borievka netatová).
Ohrozeným a zákonom chráneným druhom je "Juniperus sabina" – borievka netatová. Ide o ker s poliehavými konármi a prevažne šupinovitými listami. V Pieninách predstavuje pravdepodobne relikt z medziľadovej doby. Je prudko jedovatá – obsahuje sabinol v éterickom oleji.
Thuja occidentalis – (tuja západná).
V parkoch, na cintorínoch a v záhradach sa často (v Európe od roku 1545) pestuje severoamerický druh "Thuja occidentalis" – tuja západná zo Severnej Ameriky a "Platycladus orientalis" – tujovec východný, pôvodom z Číny a Kórey (v Európe od roku 1752). Tieto druhy majú šišky so škridlicovito sa prekrývajúcimi šupinami. 
Cupressus – (cyprus) a Chamaecyparis – (cypruštek).
Rody "Cupressus" – cyprus a "Chamaecyparis" – cypruštek majú šišky guľovité, so štítkovite usporiadanými semennými šupinami. U nás sa najčastejšie pestuje severoamerický druh "Chamaecyparis lawsoniana" – cypruštek lawsonov, vysoký strom s nápadne purpurovými samčími šišticami. 
Sequoia sempervirens – (sekvoja vždyzelená).
Do čeľade Cupressaceae patria aj najvyššie a najmohutnejšie stromy na Zemi. "Sequoia sempervirens" – sekvoja vždyzelená s jedincami vysokými až a kmeňmi hrubými až v priemere, sa vyskytuje v Kalifornii a Oregone. 
Sequoiadendron giganteum – (sekvojovec mamutí).
"Sequoiadendron giganteum" – sekvojovec mamutí, až vysoký a s kmeňom hrubým až v priemere, sa vyskytuje v Kalifornii. Niektoré druhy sa dožívajú 2000 až 3000 rokov.
Ivan Gálfy

Ivan Gálfy (* 15. júl 1933, Nemecká Ľupča – † 19. júl 2011) bol popredný slovenský horolezec, organizátor a vedúci himalájskych expedícií, člen Horskej služby.
Lezecké výkony.
Asi 700 výstupov v Tatrách, desiatky prvovýstupov. Pôsobil v Alpách a na Kaukaze (Džangitau, Dychtau, Šcheľda). Zúčastnil sa dvoch výprav do Hindukúša: v r. 1965 vystúpil na 4 šesťtisícovky, v r. 1967 spravil prvovýstupy na Dir Zom a na Tirič Mír (7708 m). Počas výpravy na Nanga Parbat 1971 zdolal Rakiotský štít (7074 m). V r. 1975 ako člen výpravy do Ánd vystúpil na Illimani a Huascarán.
Organizovanie a vedenie expedícií.
V období 19691987 bol vedúcim deviatich veľkých himalájskych expedícií, typicky dva tucty horolezcov, tony materiálu a dve – tri stovky najatých nosičov. Vyše polovica bola úspešných v zmysle výstupov na vrchol. Viedol už naše prvé expedície na Nanga Parbat 1969 a 1971, Makalu 1973 a 1976, Jannu (7710 m) 1979 a 1981, Kančendžonga 1981, Lhoce Šar 1984, Mount Everest 1987.
Funkcie, ocenenia a iné.
Dlhoročný člen Horskej služby, od r. 1976 jej náčelníkom na Slovensku. V rokoch 19831988 predseda Čs. horolez. zväzu. Spolupracoval na filmoch a seriáloch s horskou tématikou, autor dvoch kníh a množstva článkov.
Zaslúžilý majster športu, dostal Zlatý odznak IAMESu, Tyršovu medailu, je v športovej sieni slávy mesta Vysoké Tatry atď.
Úspešným horolezcom a skialpinistom je aj jeho syn Róbert Gálfy, ktorý v r. 1988 vystúpil na Gašerbrum I.